Il-ministri għall-ambjent iridu li l-objettivi tal-kwalità tal-arja jkunu parti mill-Patt Ekoloġiku Ewropew Il-Kunsill illum adotta konklużjonijiet dwar il-kwalità tal-arja li jagħtu gwida politika għal aktar ħidma fil-ġlieda kontra t-tniġġis tal-arja . Skont is-sejbiet tal-kontroll tal-idoneità tad-direttivi dwar il-kwalità tal-arja ambjentali, il-politika eżistenti tal-UE dwar l-arja nadifa tat kontribut sinifikanti għat-titjib tal-kwalità tal-arja, iżda jeħtieġ li jsir aktar sabiex jitnaqqas l-impatt negattiv tat-tniġġis tal-arja fuq is-saħħa u l-ambjent. Għalkemm l-għadd ta' nies esposti għat-tniġġis tal-arja naqas konsiderevolment mill-2008 'l hawn, it-tniġġis tal-arja għadu l-aktar kawża ambjentali sinifikanti ta' problemi ta' saħħa fl-UE. Huwa stmat li jikkawża 'l fuq minn , bin-nies li jgħixu f'żoni urbani jkunu partikolarment esposti, u li għandu effetti ta' ħsara fuq l-ekosistemi. Il-Kunsill iqis li l-istandards tal-kwalità tal-arja stabbiliti, b'mod partikolari l-valuri ta' limitu, kienu effettivi u għadhom essenzjali għall- protezzjoni tas-saħħa taċ-ċittadini . Madankollu, hemm lok għal titjib fil-qafas leġislattiv biex tiġi żgurata kwalità tajba tal-arja madwar l-UE. Huwa jilqa' l-għan tal-Kummissjoni, kif stabbilit fil-Komunikazzjoni tagħha dwar il- Patt Ekoloġiku Ewropew , li t-tniġġis ikompli jiġi indirizzat permezz ta' azzjonijiet preventivi u ta' rimedju, inkluż permezz ta' reviżjoni tal-istandards tal-kwalità tal-arja. Jenfasizza l-ħtieġa għal koerenza bejn il-politika dwar l-arja nadifa u oqsma oħra ta' politika rilevanti. Dan ifisser li l-objettivi tal-kwalità tal-arja għandhom jiġu riflessi bis-sħiħ fil-leġislazzjoni tal-UE dwar is-sorsi ta' emissjonijiet u fit-tfassil ta' inizjattivi ġodda skont il-Patt Ekoloġiku Ewropew, inkluż dwar il-mobbiltà intelliġenti, l-integrazzjoni tas-settur intelliġenti, l-enerġija rinnovabbli, ir-rinnovazzjoni tal-bini, it-tisħin residenzjali, l-agrikoltura u l-industrija. Il-Kunsill jilqa' wkoll l-intenzjoni tal-Kummissjoni li tieħu aktar azzjoni favur mobbiltà mingħajr emissjonijiet u li tipproponi standards tal-emissjonijiet aktar stretti għall-vetturi petrol u diżil , filwaqt li tqis ukoll sustanzi niġġiesa li għadhom mhumiex regolati, kif ukoll li tnaqqas l-emissjonijiet mit- u li ttejjeb il-kwalità tal-arja fil- portijiet ajruporti Il-Kunsill jissottolinja l-importanza tal-prijoritizzazzjoni u l-użu tal- finanzjament disponibbli għat-titjib fil-kwalità tal-arja, u jissuġġerixxi li jintużaw il-benefiċċji konġunti tal-għanijiet klimatiċi u tal-kwalità tal-arja bħala ingranaġġ għall- Konklużjonijiet dwar it-titjib tal-kwalità tal-arja, 5 ta' Marzu 2020 Kontroll tal-Idoneità tad-Direttivi dwar il-Kwalità tal-Arja fl-Ambjent Tassazzjoni fuq l-enerġija: Il-Kunsill jappella għal qafas aġġornat li jagħti kontribut għal UE b'impatt newtrali fuq il-klima (stqarrijiet għall-istampa, 5 ta' Diċembru 2019) Prospett tal-UE dwar l-arja nadifa, 30 ta' Jannar 2019 Komunikazzjoni mill-Kummissjoni: Ewropa li tipproteġi: Arja nadifa għal kulħadd, 18 ta' Mejju 2018 Ara l-paġna tal-laqgħa